Եվրոհամակարգ

[thumb|[Եվրոպական կենտրոնական բանկ|Եվրոպական կենտրոնական բանկը Ֆրանկֆուրտում]]

**Եվրոհամակարգը** եվրոտարածքի դրամավարական մարմինն է, որը Եվրոպական Միության այն անդամ պետությունների հավաքականությունն է, որոնք ընդունել են եվրոն որպես իրենց միակ պաշտոնական արժույթ: Եվրոպական Կենտրոնական Բանկը (ԵԿԲ) ունի, իր Կանոնադրության 16-րդ հոդվածի համաձայն, եվրո թղթադրամների թողարկումը լիազորելու բացառիկ իրավունքը: Անդամ պետությունները կարող են թողարկել եվրո մետաղադրամներ, բայց քանակը նախապես պետք է լիազորվի ԵԿԲ-ի կողմից:

Եվրոհամակարգը բաղկացած է ԵԿԲ-ից և եվրոտարածքի մասն կազմող 20 անդամ պետությունների ազգային կենտրոնական բանկերից (ԱԿԲ): Ազգային կենտրոնական բանկերն իրականացնում են ԵԿԲ-ի դրամավարական քաղաքականությունը: Եվրոհամակարգի առաջնային նպատակը գների կայունությունն է: Երկրորդական նպատակներն են ֆինանսական կայունությունն ու ֆինանսական ինտեգրումը: Եվրոհամակարգի առաքելական հայտարարությունում ասվում է, որ ԵԿԲ-ն և ազգային կենտրոնական բանկերը համատեղ նպաստում են նպատակների իրագործմանը:

Եվրոհամակարգը անկախ է: Եվրոհամակարգի հետ կապված խնդիրներ կատարելիս ո՛չ ԵԿԲ-ն, ո՛չ ԱԿԲ-ն, ո՛չ էլ նրանց որոշումներ կայացնող մարմինների ոչ մի անդամ չի կարող փնտրել կամ ստանալ հրահանգներ ցանկացած արտաքին մարմնից: Համայնքի հաստատությունները և մարմինները, ինչպես նաև անդամ պետությունների կառավարությունները չեն կարող փորձել ազդել ԵԿԲ-ի կամ ԱԿԲ-ների որոշումներ կայացնող մարմինների անդամների վրա նրանց պարտականությունները կատարելիս:

Եվրոհամակարգը տարբերվում է Եվրոպական Կենտրոնական Բանկերի Համակարգից (ԵԿԲՀ), որը ներառում է ԵԿԲ-ն և Եվրոպական Միության բոլոր 27 անդամ պետությունների կենտրոնական բանկերը, ներառյալ այն պետությունները, որոնք եվրոտարածքի մասը չեն կազմում:

## Գործառույթներ
Եվրոպական Համայնքի հիմնադրման պայմանագրի և Եվրոպական Կենտրոնական Բանկերի Համակարգի ու Եվրոպական Կենտրոնական Բանկի Կանոնադրության համաձայն՝ Եվրոհամակարգի առաջնային նպատակը գների կայունությունը պահպանելն է: Այս նպատակին վնաս չհասցնելու նպատակով՝ Եվրոհամակարգը աջակցում է Համայնքի ընդհանուր տնտեսական քաղաքականությանը և գործում է բաց շուկայական տնտեսության սկզբունքների համաձայն:

Եվրոհամակարգի կողմից իրականացվող հիմնական խնդիրներն են (ԵՄՖՊ 127-րդ հոդված).

* սահմանել և իրականացնել եվրոտարածքի ընդհանուր դրամավարական քաղաքականությունը
* կատարել արտարժույթային գործողություններ
* պահել և կառավարել եվրոտարածքի անդամ պետությունների պաշտոնական արտարժութային պահուստները, և
* նպաստել վճարային համակարգերի սահուն գործունեությանը:

Բացի այդ, Եվրոհամակարգը նպաստում է համապատասխան մարմինների կողմից իրականացվող քաղաքականությունների սահուն իրականացմանը՝ վարկային հաստատությունների բանկային վերահսկողության և ֆինանսական համակարգի կայունության հարցերում:

ԵԿԲ-ն խորհրդատվական դեր ունի Համայնքի և ազգային մարմինների նկատմամբ իր իրավասության ոլորտում, մասնավորապես Համայնքի կամ ազգային օրենսդրության հարցերում: ԵԿԲ-ն՝ ԱԿԲ-ների օգնությամբ, ունի անհրաժեշտ վիճակագրական տեղեկատվություն հավաքելու պարտականություն՝ կամ համապատասխան ազգային մարմիններից, կամ ուղղակիորեն տնտեսական գործակիցներից՝ ԵԿԲՀ-ին իր պարտականությունները կատարելու հնարավորություն ապահովելու համար:

## Անդամներ
thumb|Գերմանական Բունդեսբանկի լոգոն՝ Եվրոհամակարգին հղումով

## Եվրոհամակարգի համախմբված հաշվեկշիռը

## Նշումներ


## Ծանոթագրություններ

## Արտաքին հղումներ
*ECB – Eurosystem – Governing Council
*ECB – Eurosystem – Executive Board
*List of Eurosystem central banks' websites
*The Payment System (PDF) (archived 7 January 2012)

Կատեգորիա:Բանկային գործ
Կատեգորիա:Բանկային եզրեր
Կատեգորիա:Բանկեր
Կատեգորիա:Եվրագոտի
Կատեգորիա:Եվրո
Կատեգորիա:Եվրոպական միության ինստիտուտներ
Կատեգորիա:Եվրոպական միության տնտեսություն
Կատեգորիա:Եվրոպական միություն
Կատեգորիա:Եվրոպայի միջազգային կազմակերպություններ
Կատեգորիա:Կենտրոնական բանկեր
Կատեգորիա:Միջազգային ֆինանսական կազմակերպություններ
Կատեգորիա:Տնտեսական քաղաքականություն